गांवों में शराबबंदी के लिए मिल रहा समर्थन, मांगी जा रही सहमति
जोगी कांग्रेस के बैनर तले 8 मार्च अंतरराष्ट्रीय महिला दिवस पर प्रदेश में शराबबंदी को लेकर आयोजित विधानसभा घेराव के लिए युवा जनता कांग्रेस छग के जिलाध्यक्ष नवीन अग्रवाल ने डोंगरगढ़ व डोंगरगांव विधानसभा के गांवों का दौरा कर ग्रामीण महिलाओं से शराबबंदी के पक्ष में सहमति मांगी।
जिलाध्यक्ष नवीन अग्रवाल ने बताया कि शराबबंदी के लिए गांव-गांव में ग्रामीणों का पूरा समर्थन मिल रहा है। अग्रवाल ने जोगी समर्थकों के साथ ठाकुरटोला, भेलवाटोला, रीवागहन, बेलगांव, छपारा, खैरबना, पैरीटोला, मक्काटोला, कोटनापानी, बिल्हरी, मुंगलानी, रामाटोला सहित अन्य गांवों में पहुंचकर महिला समूह, बेरोजगार युवाओं, व ग्राम प्रमुखों से मुलाकात कर शराबबंदी के पक्ष में उनकी राय ली। ग्रामीणों में सरकार की शराब नीति को लेकर काफी नाराजगी है। उन्होंने कहा कि गांव-गांव में अवैध शराब की बिक्री जमकर हो रही है। कई बार पुलिस से शिकायत करने के बावजूद कार्रवाई नहीं हो रही। अवैध शराब को लेकर ग्रामीणों द्वारा आंदोलन किया जाता है तो पुलिस उल्टा शिकायतकर्ताओं को फंसाने का काम करती है। पूर्व मुख्यमंत्री अजीत जोगी ने अब पूरे प्रदेश भर में शराबबंदी के लिए मुहिम छेड़ दी है। जनता कांग्रेस के नेतृत्व में 8 मार्च को विधानसभा का घेराव किया जाएगा।
सरकार की नीति के खिलाफ उनके भी कार्यकर्ता: युवा जनता कांग्रेस के जिलाध्यक्ष नवीन अग्रवाल ने बताया कि प्रदेश की डॉ. रमन सिंह की सरकार खुलेआम शराब बेचने की तैयारी कर रही है। सरकार की इस नीति का विरोध भाजपा के कार्यकर्ता भी कर रहे है। प्रदेश की जनता शराबबंदी के मूड में है लेकिन सरकार अपने स्वार्थ के लिए शराब बेचने की तैयारी कर रही है।
हस्ताक्षर कर दे रहे समर्थन
गांव-गांव में लोग हस्ताक्षर कर शराबबंदी के लिए समर्थन दे रहे है। ग्रामीण अशोक वर्मा, मिनाक्षी कुलदीप, गुलशन देवांगन, संजय मंडावी, मिलापा बाई, पुष्पा बाई, तोरन देवांगन, प्रतिमा कुलदीप, गीतांजली बाई, सुंदरी बाई, आरती बाई, रेखा बाई, सुमरीत बाई, द्रोपती वर्मा, नीरा बाई, शांति बाई, यशोदा बाई, अलका मंडावी ने हस्ताक्षर कर समर्थन दिया है।
डोंगरगढ़. जिलाध्यक्ष नवीन अग्रवाल ने गांवों में घूमकर शराबबंदी के लिए समर्थन मांगा।
hin_Deva hin_Deva hin_Deva hin_Deva hin_Deva bho_Deva hin_Deva